ระเบียบกรมคุมประพฤติระเบียบกรมคุมประพฤติว่าด้วยหลักเกณฑ์และวิธีการในการดำเนินการเพื่อสร้างความยุติธรรมเชิงสมานฉันท์พ.ศ. ๒๕๖๐ โดยที่เป็นการสมควรให้มีระเบียบว่าด้วยหลักเกณฑ์และวิธีการในการดำเนินการเพื่อสร้างความยุติธรรมเชิงสมานฉันท์อาศัยอำนาจตามความในมาตรา๓๗ วรรคสอง แห่งพระราชบัญญัติคุมประพฤติ พ.ศ. ๒๕๕๙ อธิบดีกรมคุมประพฤติจึงออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบกรมคุมประพฤติว่าด้วยหลักเกณฑ์ และวิธีการในการดำเนินการเพื่อสร้างความยุติธรรมเชิงสมานฉันท์พ.ศ. ๒๕๖๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้การดำเนินการเพื่อสร้างความยุติธรรมเชิงสมานฉันท์ หมายความว่า การดำเนินการกระบวนการยุติธรรมเชิงสมานฉันท์ในงานคุมประพฤติกระบวนการยุติธรรมเชิงสมานฉันท์ในงานคุมประพฤติ หมายความว่ากระบวนการที่เปิดโอกาสให้ผู้เสียหายได้แสดงความรู้สึกและบอกเล่าผลกระทบที่ได้รับผู้กระทำผิดได้แสดงความรับผิดชอบและนำไปสู่การที่ผู้เสียหายได้รับการเยียวยาหรือชดใช้ความเสียหายตามความต้องการผู้อำนวยการ หมายความว่าผู้อำนวยการสำนักงานคุมประพฤติในสังกัดกรมคุมประพฤติผู้ประสานงาน หมายความว่า พนักงานคุมประพฤติหรือบุคคลอื่นใดที่ได้รับการแต่งตั้งจากผู้อำนวยการให้ทำหน้าที่จัดให้มีการดำเนินการเพื่อสร้างความยุติธรรมเชิงสมานฉันท์ผู้กระทำผิด หมายความว่า ผู้ถูกสืบเสาะและพินิจและผู้ถูกคุมความประพฤติข้อ๔ ให้อธิบดีกรมคุมประพฤติเป็นผู้รักษาการตามระเบียบนี้และให้มีอำนาจตีความวินิจฉัยปัญหาเพื่อดำเนินการให้เป็นไปตามระเบียบนี้หมวด ๑หลักเกณฑ์การดำเนินการเพื่อสร้างความยุติธรรมเชิงสมานฉันท์ ข้อ๕ ในคดีที่มีผู้เสียหายให้พนักงานคุมประพฤติชี้แจงเรื่องกระบวนการยุติธรรมเชิงสมานฉันท์ในงานคุมประพฤติให้ผู้กระทำผิดและผู้เสียหายทราบถึงวัตถุประสงค์ ขั้นตอนการดำเนินการและประโยชน์ที่อาจจะได้รับพร้อมทั้งแนะนำให้เข้าร่วมในกระบวนการและสอบถามความประสงค์แล้วบันทึกไว้ตามแบบที่กรมคุมประพฤติกำหนดในการดำเนินการกระบวนการยุติธรรมเชิงสมานฉันท์ตามวรรคหนึ่งจะดำเนินการได้ต่อเมื่อผู้กระทำผิดและผู้เสียหายทั้งสองฝ่ายให้ความยินยอมให้พนักงานคุมประพฤติรายงานผู้อำนวยการเพื่อแต่งตั้งผู้ประสานงานดำเนินการหมวด ๒คุณสมบัติหน้าที่ความรับผิดชอบของผู้ประสานงาน ข้อ๖ ผู้ประสานงานต้องผ่านการอบรมหลักสูตรกระบวนการยุติธรรมเชิงสมานฉันท์ในงานคุมประพฤติของกรมคุมประพฤติและได้รับการขึ้นบัญชีของกรมคุมประพฤติไว้ข้อ๗ ผู้ประสานงานต้องได้รับการแต่งตั้งจากผู้อำนวยการให้ทำหน้าที่ในแต่ละคดีข้อ ๘ ผู้ประสานงานมีหน้าที่และความรับผิดชอบในกระบวนการยุติธรรมเชิงสมานฉันท์ในงานคุมประพฤติขั้นการเตรียมความพร้อม การจัดประชุมประสานสัมพันธภาพ และการจัดทำข้อตกลงหมวด ๓การเตรียมความพร้อม ข้อ๙ ให้ผู้ประสานงานศึกษาข้อมูลจากสำนวนคดีเพื่อวางแผนในการดำเนินงานประชุมประสานสัมพันธภาพข้อ๑๐ ให้ผู้ประสานงานนัดหมายและพูดคุยกับผู้เสียหายเพื่อเตรียมประเด็นในการประชุมสำรวจความต้องการในการเยียวยาความเสียหายและให้ผู้เสียหายเลือกบุคคลที่ตนประสงค์ให้เข้าร่วมประชุมให้ผู้ประสานงานนัดหมายและพูดคุยกับผู้กระทำผิดเพื่อเตรียมประเด็นในการประชุมประเมินความพร้อมในการแสดงความรับผิด และให้ผู้กระทำผิดเลือกบุคคลที่ตนประสงค์ให้เข้าร่วมประชุมข้อ๑๑ ให้ผู้ประสานงานกำหนด วัน เวลาสถานที่ ในการประชุมและแจ้งให้ผู้เข้าร่วมประชุมทราบหมวด ๔การประชุมประสานสัมพันธภาพ ข้อ๑๒ ให้ผู้ประสานงานชี้แจงทำความเข้าใจเรื่องวัตถุประสงค์เป้าหมาย และข้อตกลงของการประชุมประสานสัมพันธภาพรวมทั้งขั้นตอนการดำเนินการหลังจากเสร็จสิ้นการประชุมให้ผู้เข้าร่วมประชุมทุกคนเข้าใจและรับปฏิบัติข้อ๑๓ ให้ผู้ประสานงานดำเนินการประชุมดังนี้(๑)เปิดโอกาสให้ผู้เสียหายและบุคคลที่เกี่ยวข้องกับผู้เสียหาย พูดถึงความรู้สึกและความเสียหายที่ได้รับจากการกระทำผิดทั้งทรัพย์สิน ชีวิต ร่างกาย จิตใจ อารมณ์ และสังคม ตลอดจนความต้องการในการเยียวยาหรือทดแทนความเสียหายที่เกิดขึ้นนั้น(๒)ให้ผู้กระทำผิด และบุคคลที่เกี่ยวข้องกับผู้กระทำผิดพูดถึงสาเหตุ แรงจูงใจความรู้สึกนึกคิดในการกระทำผิด รวมทั้งเสนอวิธีการเยียวยา ชดใช้ ทดแทนหรือบรรเทาความเสียหายที่เกิดขึ้น(๓)ให้ทั้งสองฝ่ายหาข้อตกลงร่วมกันในการเยียวยาความเสียหายที่เกิดขึ้น(๔)ในกรณีที่สามารถทำข้อตกลงร่วมกันได้ ให้ผู้ประสานงานจัดทำบันทึกข้อตกลงให้ทั้งสองฝ่ายลงลายมือชื่อ แล้วสำเนามอบให้ผู้เสียหายและผู้กระทำผิดต้นฉบับเก็บไว้เป็นหลักฐานในสำนวนคดี(๕) ในกรณีที่ไม่สามารถทำข้อตกลงได้ให้ผู้ประสานงานยุติการประชุม และปิดประชุมทั้งนี้การประชุมประสานสัมพันธภาพจนสามารถบรรลุถึงการทำข้อตกลงร่วมกันนั้นอาจจำเป็นต้องดำเนินการจัดการประชุมมากกว่า๑ ครั้งก็ได้ข้อ๑๔ ให้ผู้ประสานงานจัดทำรายงานการประชุมประสานสัมพันธภาพเสนอผู้อำนวยการหมวด ๕การดำเนินการภายหลังการประชุมประสานสัมพันธภาพ ข้อ๑๕ ให้ผู้ประสานงานส่งรายงานการประชุมประสานสัมพันธภาพและข้อตกลงร่วมกัน เสนอผู้อำนวยการ เพื่อมอบหมายให้พนักงานคุมประพฤติเจ้าของสำนวนดำเนินการข้อ๑๖ ในกรณีที่ใช้กระบวนการยุติธรรมเชิงสมานฉันท์ในขั้นตอนการสืบเสาะและพินิจให้พนักงานคุมประพฤติเจ้าของสำนวนนำผลจากการประชุมประสานสัมพันธภาพและข้อตกลงประกอบในการจัดทำรายงานสืบเสาะและพินิจข้อ๑๗ ในกรณีที่ใช้กระบวนการยุติธรรมเชิงสมานฉันท์ในขั้นตอนการควบคุมและสอดส่องให้พนักงานคุมประพฤติเจ้าของสำนวนใช้ข้อมูลจากรายงานการประชุมประสานสัมพันธภาพให้เป็นประโยชน์ในการแก้ไขฟื้นฟูผู้กระทำผิดและติดตามผลการปฏิบัติตามข้อตกลงระหว่างผู้กระทำผิดกับผู้เสียหายหมวด ๖ค่าตอบแทน ข้อ๑๘ การจ่ายค่าตอบแทนผู้ประสานงานที่ไม่ได้เป็นเจ้าหน้าที่สังกัดกรมคุมประพฤติและบุคคลที่เข้าร่วมประชุมเพื่อสร้างความยุติธรรมเชิงสมานฉันท์ให้เป็นไปตามระเบียบที่รัฐมนตรีว่าการกระทรวงยุติธรรมกำหนดประกาศ ณ วันที่ ๓๐มีนาคม พ.ศ. ๒๕๖๐พันตำรวจเอก ณรัชต์เศวตนันทน์อธิบดีกรมคุมประพฤติปุณิกา/ภวรรณตรี/จัดทำ๘ พฤษภาคม ๒๕๖๐นุสรา/ตรวจ๒๔ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๒๕ ง/หน้า ๒๐/๕ พฤษภาคม ๒๕๖๐